id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv nb nl id id pl id id id id id id id ms id id id id id id id ms ms id ms ms ms id id ms ms ms ms id ms ms ms ms de id ms ms ms ms id en en en en en id id id id id en id id jv ms id id it es id id en id ms ms ms ms ms ms
Ketumbuhan Pangkal Rahim, Ini 8 Simptom Yang Anda Perlu Tahu
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jaga-jaga Jika Alami Berdarah Lepas Seks & Sakit Belakang, Ini Simptom Jarang Berlaku Bagi Kanser Serviks
Ditulis oleh Mohammad Nazri Zulkafli Disemak pada 12/09/2021
Disemak secara perubatan oleh Dr. Joseph Tan
Ketumbuhan pangkal rahim (kanser serviks) adalah sejenis kanser yang berlaku pada sel serviks. Sel tersebut terletak di bahagian bawah rahim menghubungkan struktur tersebut dengan faraj.
Punca utama bagi masalah kesihatan ini adalah pendedahan terhadap virus papilloma (HPV) melalui hubungan seks.
Lazimnya, apabila badan manusia dicerobohi oleh HPV, sistem imun akan melindungi badan daripada kesan buruk yang dibawa oleh virus tersebut.
Walau bagaimanapun, bagi segelintir pesakit, virus tersebut akan kekal dorman dan menyebabkan terjadinya proses patologi terhadap sel serviks sehingga mengakibatkan ia menjadi kanser.
Diagnosis awal boleh membantu meningkatkan potensi kesembuhan pesakit terhadap ketumbuhan tersebut.
Artikel ini akan menerangkan simptom ketumbuhan pangkal rahim yang mungkin dialami pesakit. Teruskan membaca untuk mengetahuinya dengan lebih lanjut.
Untuk mendapatkan lebih banyak info tentang Kanser, sila dapatkan di sini.
Simptom yang sering dilaporkan oleh pesakit kanser serviks
Apabila berbicara mengenai ketumbuhan pangkal rahim, simptom yang sering dilaporkan oleh pesakit adalah berkaitan dengan pendarahan.
Terdapat beberapa bentuk pendarahan yang boleh menjadi tanda awal terhadap berlakunya masalah kanser. Antaranya adalah:
Pendarahan faraj yang abnormal. Ini merupakan satu istilah umum yang merujuk kepada pendarahan tidak normal dalam kitaran haid. Pendarahan yang berlaku di antara dua kitaran haid kebiasaannya menjadi tanda awal kepada penyakit seperti kanser serviks. Oleh sebab darah yang keluar boleh jadi kelihatan pudar dan cair, ia sering diabaikan. Bagi mereka yang sudah menopaus, jika berlaku pendarahan, ia turut boleh menjadi tanda awal bagi kanser serviks
Pendarahan selepas hubungan seks. Walaupun hanya sedikit yang keluar, pendarahan selepas hubungan seks perlu disiasat. Terdapat pelbagai jenis punca yang boleh menyebabkan pendarahan selepas hubungan seks seperti jangkitan dan kanser
Pendarahan berlebihan semasa haid. Jika anda mengalami pendarahan berlebihan atau tempoh haid berpanjangan berbanding dengan kitaran haid anda yang normal, ia perlu diperiksa oleh doktor. Apa yang anda perlu ambil perhatian adalah apakah tempoh masa normal bagi pendarahan yang sering anda alami? Jika ia berbeza dengan sebelum ini, perkara tersebut perlu dimaklumkan kepada doktor
Selain pendarahan, pesakit juga boleh mengalami simptom…
Sakit pada bahagian pelvik juga boleh menjadi simptom bagi kanser serviks.
Walaupun ia tidak spesifik namun pemeriksaan awal boleh membantu mengenal pasti puncanya dan jika ia kanser, rawatan susulan boleh diberikan secepat mungkin.
Sakit yang dialami kebiasaannya di bawah kawasan pusat. Kebanyakan pesakit melaporkan karakter sakit sebagai sakit yang dicucuk-cucuk.
Apa yang lebih penting adalah ia boleh jadi semakin teruk ketika atau selepas melakukan hubungan seks.
Selain daripada sakit pelvik, faraj pesakit kanser serviks juga boleh mengeluarkan cecair tidak normal yang berwarna coklat kemerah-merahan.
Pun begitu, warna cecair berbeza mengikut individu. Jumlahnya boleh jadi banyak atau sedikit dan ia boleh jadi kerap atau keluar kadangkala sahaja.
Simptom yang jarang berlaku disebabkan oleh ketumbuhan pangkal rahim
Apabila ketumbuhan serviks sudah semakin membesar, ia boleh menekan organ lain terutamanya pundi kencing dan bahagian bawah usus besar yang terletak berdekatan dengannya.
Perkara ini boleh mempengaruhi fungsi organ tersebut dan menyebabkan simptom sakit akibat tekanan pada saraf dan salur darah yang terletak berdekatan dengan kawasan tersebut.
Antara simptom yang boleh dialami pesakit akibat kanser serviks adalah:
Sakit belakang. Boleh berlaku akibat tekanan yang disebabkan oleh tumor yang semakin membesar terhadap saraf tulang belakang
Kaki menjadi bengkak. Apabila tumor menekan pada kelenjar limfa atau salur darah vena, ia boleh menghalang aliran normal menyebabkan kaki anda kelihatan bengkak
Simptom usus dan pundi kencing. Oleh sebab kedua-dua ini terletak berdekatan, ketumbuhan pangkal rahim boleh menyebabkan simptom seperti tidak boleh tahan kencing, tahan buang air besar atau kedua-duanya. Jika tumor terlalu besar, ia juga boleh menghalang aliran keluar najis dan air kencing menyebabkan masalah sembelit dan kencing tidak lawas
Jika anda mengalami sebarang simptom kanser serviks seperti yang tersenarai di atas, pastikan anda membuat pemeriksaan dengan kadar segera.
Diagnosis awal boleh membantu anda untuk mencapai kesembuhan daripada keadaan kesihatan ini.
Sekiranya anda mempunyai sebarang persoalan berkaitan dengannya, sila rujuk kepada doktor perubatan bertauliah untuk keterangan lanjut.
Hello Health Group tidak menawarkan nasihat perubatan, diagnosis atau rawatan.
Cervical cancer: Overview. (https://www.ncbi.nlm.nih.gov/books/NBK279259/). Diakses pada 20 Februari 2021.
Awareness of cervical cancer risk factors and symptoms: cross‐sectional community survey in post‐conflict northern Uganda. (https://onlinelibrary.wiley.com/doi/full/10.1111/hex.12382). Diakses pada 20 Februari 2021.
Measuring the nature and duration of symptoms of cervical cancer in young women: developing an interview-based approach. (https://bmcwomenshealth.biomedcentral.com/articles/10.1186/1472-6874-13-45). Diakses pada 20 Februari 2021.
Postcoital Bleeding: A Review on Etiology, Diagnosis, and Management. (https://www.hindawi.com/journals/ogi/2014/192087/). Diakses pada 20 Februari 2021.
Pelvic cancer pain. (https://onlinelibrary.wiley.com/doi/10.1002/1096-9098(200012)75:4%3C280::AID-JSO13%3E3.0.CO;2-Q). Diakses pada 20 Februari 2021.
Comparison of Lower Extremity Edema in Locally Advanced Cervical Cancer: Pretreatment Laparoscopic Surgical Staging with Tailored Radiotherapy Versus Primary Radiotherapy. (https://link.springer.com/article/10.1245%2Fs10434-015-4653-6). Diakses pada 20 Februari 2021.
Wanita Harus Peka Dengan 6 Simptom Kanser Serviks Ini, Perhatikan Perubahan Vagina Anda!
Merungkai Mitos Kanser Serviks, Betul Ke Ini Penyakit Keturunan & Pesakit Tak Boleh Hamil?
Ditulis oleh Mohammad Nazri Zulkafli Disemak pada 12/09/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.